MUNICIPIUL CRAIOVA

CONSILIUL LOCAL AL MUNICIPIULUI CRAIOVA 

HOTĂRÂREA NR.394
privind aprobarea Regulamentului privind autorizarea și exercitarea activităților de comerț și prestări servicii pe raza Municipiului Craiova
Consiliul Local al Municipiului Craiova, întrunit în şedinţa ordinară din data de 30.07.2026;

Având în vedere referatul de aprobare nr.265159/2026, rapoartele nr.265164/2026 și nr. 270423/2026 întocmite de Direcţia Patrimoniu  și raportul de avizare nr.267457/2026 al Direcţiei Juridice, Asistenţă de Specialitate şi Contencios Administrativ prin care se propune aprobarea Regulamentului privind autorizarea și exercitarea activităților de comerț și prestări servicii pe raza Municipiului Craiova și avizele nr.27/2026 al Comisiei I-Buget Finanţe, Studii, Prognoze şi Administrarea Domeniului, nr.23/2026 al Comisiei III-Servicii Publice, Liberã Iniţiativã şi Relaţii Internaţionale și nr.31/2026 al Comisiei V-Juridică, Administraţie Publică şi Drepturi Cetăţeneşti;
În conformitate cu prevederile Ordonanței Guvernului nr.99/2000 privind comercializarea produselor si serviciilor de piață, republicată cu modificările și completările ulterioare, Legii nr.650/2002 pentru aprobarea Ordonantei Guvernului nr.99/2000 privind comercializarea produselor și serviciilor de piață, Hotărârii Guvernului nr.333/2003 pentru aprobarea Normelor metodologice de aplicare a Ordonanței Guvernului nr.99/2000 privind comercializarea produselor și serviciilor de piață, Ordonanței Guvernului nr.71/2002 privind organizarea și funcționarea serviciilor publice de administrare a domeniului public și privat de interes local, cu modificările și completările ulterioare, Ordonanței Guvernului nr.21/1992 privind protecția consumatorilor, republicată cu modificările și completările ulterioare, Legii nr.227/2015 privind Codul fiscal, cu modificările și completările ulterioare, Legii nr.207/2015 privind Codul de procedura fiscală, cu modificarile și completările ulterioare, Legii poliției locale nr.155/2010, republicată cu modificările și completările ulterioare, Hotărârii Guvernului nr.1332/2010 pentru aprobarea Regulamentului cadru de organizare și funcționare a poliției locale, Ordonanței Guvernului nr.2/2001 privind regimul juridic al contravențiilor, cu modificările și completările ulterioare, Hotărârii Guvernului nr.348/2004 privind exercitarea comerțului cu produse și servicii de piață în unele zone publice, cu modificările și completările ulterioare, Ordonanței de Urgență a Guvernului nr.77/2009 privind organizarea şi exploatarea jocurilor de noroc și Legii nr.52/2003 privind transparenţa decizională, cu modificările și completările ulterioare;
              În temeiul art. 129 alin. 2 lit. d coroborat cu alin. 7 lit. n, art. 139 alin. 3 lit. h, art. 154 alin. 1 şi art. 196 alin. 1 lit. a din Ordonanţa de Urgenţă a Guvernului nr.57/2019 privind Codul administrativ, cu modificările și completările ulterioare;

HOTĂRĂŞTE:
     Art.1. Se aprobă Regulamentul privind autorizarea și exercitarea activităților de comerț și prestări servicii pe raza Municipiului Craiova, prevăzut în anexa care face parte integrantă din prezenta hotărâre.
    Art.2. Se aprobă încetarea efectelor Hotărârii Consiliului Local al Municipiului Craiova nr.115/2006 privind aprobarea Regulamentului pentru exercitarea activităţilor de comerţ în zone publice de pe raza municipiului Craiova.
     Art.3. Primarul Municipiului Craiova, prin aparatul de specialitate: Compartimentul Administrație Publică Locală si Relații cu Consiliul Local, Direcţia Patrimoniu, Direcția Impozite și Taxe și Poliția Locală a Municipiului Craiova vor duce la îndeplinire prevederile prezentei hotărâri. 

